Malgassiese ariary

Die ariary (Ar;Banky Foiben'i Madagasikara . Besoek op 24 Februarie 2011. ISO 4217-kode MGA) is die huidige geldeenheid van Madagaskar. Dit word onderverdeel in 5 iraimbilanja en is een van net twee niedesimale geldeenhede wat tans gebruik word (die ander een is die ouguiya van Mauritanië). Die name "ariary" en "iraimbilanja" kom van die prekoloniale geld.

 Geskiedenis 
Die ariary is in 1961 as nieamptelike geldeenheid ingestel. Dit was gelyk aan 5 Malgassiese frank en het die frank op 1 Januarie 2005 vervang as Madagaskar se amptelike geldeenheid.

Die waarde is sedert 1961 op munte en banknote aangedui in die amptelike frank en die halfamptelike ariary/iraimbilanja. Van 1978 af is die waarde op munte met groter waardes net in ariary aangedui. Op banknote wat sedert 31 Julie 2003 uitgegee word, word die ariary-waarde groot aangedui en die frankwaarde in klein druk. Munte met laer waardes vertoon ook nou die ariary-waarde, maar die ontwerp het dieselfde gebly.

 Banknote 
Die volgende banknote is verkrygbaar:
 Waarde  Uitgereik  Beskrywing 500 frank (100 ariary) 1994  meisie; seboes   1 000 frank (200 ariary)   1994  seun en skepe; vrou, vissermanne 2 500 frank (500 ariary) 1998  ou vrou; weefwerk 5 000 frank (1 000 ariary) 1995  jong seun; lemurs en voëls   100 ariary (500 frank) 2004  Reisigerspalm & karst; Antsirananabaai  200 ariary (1 000 frank) 2004  Dorpspoort; begrafnispaal  500 ariary (2 500 francs) 2004  Ambagsman; seboes   1 000 ariary (5 000 frank) 2004  Endemiese diere; sisal  2 000 ariary (10 000 frank) 2003  Kremetartbome; rysterrasse 5 000 ariary (25 000 frank) 2003   Daus; strand 10 000 ariary (50 000 frank) 2003   Deel van Rova van Antananarivo; padbouwerk

 Verwysings 

 Eksterne skakels 
 Historiese en huidige banknote van Madagaskar  
15px Hierdie artikel is vertaal uit die Engelse Wikipedia

Kategorie:Madagaskar
Kategorie:Geldeenhede van Afrika